अमृत मिशन:42 लाख लीटर क्षमता की टंकी बनेगी
दुर्ग|नगर निगम क्षेत्र में 42 लाख लीटर क्षमता की पानी टंकी बनाई जाएगी। अमृत मिशन के तहत इसका निर्माण किया जाएगा। मंगलवार को इसके स्थल चयन को लेकर पीएचई व निगम अधिकारियों ने गंजपारा व मिल पारा क्षेत्र में सरकारी जमीनों की जानकारी ली।
इस टंकी के माध्यम से आसपास के 7 वार्डों तक पानी पहुंचाया जाए। जलकार्य प्रभारी देवनारायण चंद्राकर ने बताया कि 10 हजार वर्गफीट जमीन पर 42 लाख लीटर क्षमता की टंकी बनाई जानी है। पानी टंकी निर्माण से गंजपारा, आजाद वार्ड, मिलपारा, बैजनाथपारा, सुराना कॉलेज वार्ड, केलाबाड़ी वार्ड तक पानी पहुंच सकेगा।
hin_Deva hin_Deva hin_Deva